Update januar 2017: jeg har nu været i kontakt med 3 andre forsikringsselskaber, og kan konstatere at der er selskaber med en helt anden tilgang til kunderne, og langt mere konkurrencedygtige vilkår og priser. Alle mine forsikringer er nu tegnet i et mindre selskab, med en årlig besparelse på 4000kr samlet, med samme dækninger som hos alm brand. Den omtalte bil endte i 5100 kr med fri km. 
 
Oprindelig anmeldelse:
Jeg havde i vinteren 2016 kontakt til alm brand for at få et tilbud på min samlede forsikringspakke, 2 biler, hus, indbo og 4xulykke. Jeg startede ud med at meddele at hvis ikke han kunne give en konkurrencedygtig pris på bilen, en octavia 2,0 Tfsi, behøvede vi ikke spilde hinandens tid. Den erfaring har jeg draget efter at have været i kontakt med en håndfuld selskaber. Med 15 års accenitet var præmien omkring 10K!!! så vi blev enige om at han kunne ringe igen senere på året hvor selskabet eftersigende skulle få en anden beregningsmodel for bilforsrikringer, som skulle give mig langt bedre muligheder. Jeg blev så i uge 40 ringet op af en telefonsælger fra alm brand, Frederik, som siger at de gerne vil mødes med mig, for at se på forsikringerne igen.
Jeg minder Frederik om at hvis ikke de er skarpe på bilforsikringen ønsker jeg ikke at spilde en time sammen med en assurandør. Han vil straks ringe den pågældende assurandør op for at undersøge præmien på bilen. God stil tænker jeg og lægger på. 5 minutter senere ringer Frederik tilbage, og meddeler at hans assurandør kan forsikre bilen for omkring 4000. Fint tænker jeg, og vi aftaler et møde mellem mig og assurandøren, og Frederik skriver de 4000 ind i sagen at han skal give en skarp pris på bil nr 2.

Jeg tager før fri fra arbejde i dag, fredag 14 oktober, for at gennemgå mine forsikringer. Sammen med assurandøren starter vi med at gennemgå forsikringerne, og jeg minder ham hurtigt om at hvis ikke han er konkurrencedygtig på bilerne, så har det ikke interesse. Han melder så ud at de 4000 ikke kan lade sig gøre, det må være noget Frederik har fundet på for at få booket aftalen. 
Han siger at han faktisk havde sagt 5-6000 til Frederik, som helt rigtigt havde haft ringet til ham en aften i uge 40. Jeg giver ham alligevel en chance for at give en skarp samlet pris, eller måske har han bemyndigelse til at give forsikringen til den præmie som jeg var blevet stillet i udsigt. Jeg burde have stoppet samtalen her.

Efter 45 minutter er vi kommet igennem alle vores forsikringer og dækninger, og kommer til nu til præmierne. Bilforsikringen for Octaviaen beregner alm brands beregnings-model nu til 7700!!! hvilket er den bedste pris han kan give. Den samlede pakke kan alm brand lave marginalt billigere end jeg betaler i dag. Og han understreger her at han ikke kan gøre mere ved prisen.
Jeg ønsker naturligvis ikke at belønne alm brand med en ny kunde (med god historik) og en omsætning på 21000 kr/årligt, på baggrund af den behandling for at spare nogle få hundrede

Vi bliver enige om at vi har spildt hinandens tid, og han kan køre videre i jagten på nye kunder.

Jeg bliver harm over den måde at i bruger telefonsælgere på, som tydeligvis bliver aflønnet efter mængden aftaler de får i hus. Det er ikke abonnementer på dameblade i sælger, men forsikringer!
Ydermere indrømmer assurandøren at have sagt 5-6000 kr til Frederik, hvilket også er grebet ud af den blå luft.

Den måde at drive forretning på havde jeg ikke forventet fra et af Danmarks største selskaber, i en branche hvor det handler om tryghed og troværdighed.